**Rámcová dohoda**

uzatvorená podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „dohoda“)

**Čl. I**

**Účastníci dohody**

**Objednávateľ: Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava I, Oddiel: Sa, Vložka č. 3602/B

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

Osoby oprávnené rokovať

* vo veciach dohody: Kamil Šicko, kamil.sicko@vszp.sk, 0910 864 190
* vo veciach technických: Ivica Lincmaierová, ivica.lincmaierova@vszp.sk, 0910 864 120

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len “objednávateľ”)

**Dodávateľ:**

Sídlo:

Zapísaný v Obchodnom registri Okresného súdu .................., oddiel: ............, vložka č............

*(resp. Zapísaný v Živnostenskom registri Okresného úradu .................. pod č................)*

Zastúpený:

Osoby oprávnené rokovať

* vo veciach dohody: *(meno, priezvisko, e-mail, tel. č.)*
* vo veciach technických: *(meno, priezvisko, e-mail, tel. č.)*

IČO:

DIČ:

IČ DPH:

Bankové spojenie:

IBAN:

(ďalej len “dodávateľ”)

(objednávateľ a dodávateľ spolu ďalej ako „účastníci dohody“)

uzatvárajú túto dohodu ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet dohody**

Predmetom tejto dohody je výroba a dodávka obálok (ďalej len „tovar“) v špecifikácii a predpokladanom množstve podľa prílohy č. 1 tejto dohody – Špecifikácia, predpokladané množstvo, kalkulácia ceny, a to vrátane poskytovania súvisiacich služieb, špecifikovaných v prílohe č. 2 dohody – Technická špecifikácia, na vlastnú zodpovednosť dodávateľa a za podmienok, dohodnutých v tejto dohode.

Objednávateľ sa zaväzuje uhrádzať za tovar dohodnutú cenu vo výške a spôsobom tak, ako je to špecifikované v čl. IV dohody.

**Čl. III**

**Spôsob plnenia dohody**

1. Dodávateľ bude dodávať tovar objednávateľovi počas platnosti dohody podľa skutočných potrieb objednávateľa, ktorý má právo určiť druh a presné množstvo tovaru pri jednotlivej objednávke. Objednávateľ nie je povinný kúpiť od dodávateľa celé množstvo tovaru, a je len na rozhodnutí a potrebách objednávateľa, koľko a aký tovar od dodávateľa kúpi.
2. Objednávateľ sa zaväzuje bez zbytočného odkladu po nadobudnutí účinnosti tejto dohody preukázateľne doručiť dodávateľovi súbor vzorov jednotlivých obálok (grafické návrhy) vo formáte pdf. na e-mailovú adresu osoby oprávnenej rokovať vo veciach technických za dodávateľa, uvedenej v čl. I dohody.
3. Dodávateľ sa zaväzuje v lehote 10 pracovných dní odo dňa doručenia grafických návrhov predložiť objednávateľovi na odsúhlasenie vzory všetkých typov obálok, ktoré sú predmetom plnenia podľa tejto dohody.
4. Tovar bude dodávaný na základe objednávok objednávateľa, na miesta plnenia, uvedené v prílohe č. 3 dohody – Miesta plnenia.
5. Osoba oprávnená rokovať vo veciach technických za objednávateľa, uvedená v čl. I dohody, bude objednávky zasielať e-mailom osobe oprávnenej rokovať vo veciach technických za dodávateľa, uvedenej v čl. I dohody. V objednávke je objednávateľ povinný uviesť nasledovné minimálne údaje:
6. názov tovaru – špecifikácia predmetu objednávky,
7. požadované množstvo,
8. miesto plnenia,
9. meno a telefonický kontakt na zamestnanca objednávateľa, ktorý bude zodpovedný za prevzatie tovaru v mieste plnenia.
10. Dodávateľ bude zabezpečovať dodanie tovaru vo svojom mene a na svoje náklady, zodpovedá za to, že dodaný tovar bude v súlade s technickými normami a všeobecne záväznými právnymi predpismi platnými v Slovenskej republike a touto dohodou, že ho dodá v bezchybnom stave, v sortimente, množstve a lehote podľa tejto dohody.
11. Lehota dodania tovaru je účastníkmi dohody dohodnutá do 10 pracovných dní odo dňa doručenia objednávky dodávateľovi. Povinnosť dodať tovar splní dodávateľ dodaním do miesta plnenia podľa bodu 4. tohto článku, pričom každý typ obálok bude zabalený v originálnom obale s nasledovnými údajmi:
12. názov – typ obálky,
13. počet kusov v balení,
14. dátum balenia,
15. názov výrobcu obálok.
16. Dodávateľ zabezpečí naloženie, prepravu, dodanie tovaru do stanoveného miesta plnenia a zloženie v mieste plnenia. O čase dodania tovaru je dodávateľ povinný objednávateľa informovať minimálne 2 pracovné dni vopred.
17. Prevzatie tovaru vykoná osobne zodpovedný zamestnanec objednávateľa uvedený v objednávke, ktorý skontroluje úplnosť plnenia a potvrdí jeho prevzatie na dodacom liste predloženom dodávateľomsúčasne s dodaným tovarom. Dodací list musí obsahovať okrem povinných náležitostí aj jednotkové ceny a celkové ceny bez DPH, s DPH, sadzbu DPH. Zodpovedný zamestnanec objednávateľa tovar neprevezme, ak nezodpovedá objednávke alebo je tovar viditeľne poškodený. Dodávateľ sa zaväzuje predložiť pri dodaní tovaru dodací list vo dvoch vyhotoveniach.
18. Zmena osôb oprávnených zasielať a prijímať objednávky podľa bodu 5. tohto článku sa vykoná písomným oznámením podpísaným štatutárnymi zástupcami príslušného účastníka dohody, ktoré bude doručené druhému účastníkovi dohody, na zmenu podľa tohto bodu sa nevyžaduje uzavretie dotatku k tejto dohode.

**Čl. IV**

**Cena a platobné podmienky**

Účastníci dohody sa dohodli na cene predmetu dohody v súlade so zákonom č. 18/1996 Z. z. o cenách v znení neskorších predpisov ako na jednotkovej cene jednotlivých položiek tovaru, špecifikovanej v prílohe č. 1 tejto dohody.

DPH k cene tovaru bude fakturovaná dodávateľom vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny sadzby DPH sa nevyžaduje úprava formou dodatku k tejto dohode, ale dodávateľ bude automaticky účtovať sadzbu DPH platnú v čase poskytnutia zdaniteľného plnenia.

Cena predmetu dohody podľa tohto článku dohody je konečná a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady dodávateľa, spojené s plnením predmetu dohody, vrátane všetkých nákladov spojených s výrobou obálok, dodaním tovaru do miesta plnenia, vrátane prípadného poistenia prepravy, poistenia pre prípad škody spôsobenej treťou osobou v priestoroch dodávateľa, clo a balenie tovaru.

Celková cena za plnenie predmetu tejto dohody nemôže počas platnosti dohody presiahnuť sumu:

Cena bez DPH .......................... eur

Sadzba DPH vo výške ....

Výška DPH ........ eur

Cena vrátane DPH ...... eur (slovom .............................eur),

pričom celkovou cenou sa rozumie sumár všetkých peňažných plnení, ktoré budú uhradené objednávateľom dodávateľovi na základe objednávok, vyhotovených v súlade s touto dohodou. Objednávateľ pritom nie je povinný vyčerpať celý finančný objem uvedený v tomto ustanovení dohody.

V prípade, že dodávateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH.

Ak sa dodávateľ, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, celková cena uvedená v tomto ustanovení dohody sa bude považovať za cenu vrátane DPH, a to od vzniku povinnosti dodávateľa odvádzať DPH.

Objednávateľ sa zaväzuje uhrádzať dodávateľovi dohodnutú cenu predmetu dohody na základe faktúr, ktoré je dodávateľ oprávnený vystaviť až po riadnom dodaní tovaru na základe objednávky objednávateľa, pričom dokladom bude dodací list, potvrdený zamestnancom objednávateľa zodpovedným za prevzatie tovaru.

Dodávateľ je povinný vystaviť faktúru najneskôr do piateho pracovného dňa mesiaca, nasledujúceho po dni dodania tovaru. Dodávateľ bude faktúry zasielať elektronicky na e-mailovú adresu objednávateľa: fakturyPC@vszp.sk vo formáte .txt a pdf. Lehota splatnosti faktúr je 30 kalendárnych dní odo dňa ich preukázateľného doručenia objednávateľovi.

Faktúra, vystavená dodávateľom, musí byť vyhotovená v súlade s ustanoveniami príslušných všeobecne záväzných právnych predpisov a touto dohodou. V opačnom prípade je objednávateľ oprávnený vrátiť faktúru dodávateľovi na opravu, pričom prestane plynúť lehota splatnosti faktúry podľa bodu 6. tohto článku dohody a nová lehota začne plynúť dňom preukázateľného doručenia opravenej faktúry objednávateľovi.

Táto dohoda má charakter rámcovej dohody, s čím dodávateľ jej uzavretím vyjadril svoj súhlas, a preto berie na vedomie, že objednávateľ nie je na základe tejto dohody povinný zadať akúkoľvek objednávku, ako ani vyčerpať finančný limit, uvedený v bode 4. tohto článku. Plnenie podľa tejto dohody je objednávateľ oprávnený objednávať v závislosti od svojich prevádzkových podmienok, potrieb a strategických rozhodnutí.

V prípade, ak sa po uzatvorení tejto dohody preukáže, že na relevantnom trhu existuje nižšia cena (ďalej tiež ako „nižšia cena“) za rovnaký alebo porovnateľný tovar a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšiu cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa dodávateľ poskytnúť objednávateľovi pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou.

Ak je dodávateľ platiteľom DPH, cena za predmet zmluvy bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Dodávateľ je povinný ihneď písomne informovať VšZP o každej zmene tohto bankového účtu. Ak dodávateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty, VšZP je oprávnená postupovať v zmysle ustanovenia § 69c ods. 1 zákona č. 222/2004 Z. z. o dani z pridanej hodnoty, t. j. uhradiť sumu vo výške DPH alebo jej časť uvedenú vo faktúre zhotoviteľa na číslo účtu správcu dane vedeného pre dodávateľa podľa § 67 zákona č. 563/2009 Z. z. o správe daní, pričom VšZP nie je v omeškaní, ak z tohto dôvodu neplní, čo jej ukladá zmluva. Dodávateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

**Čl. V**

**Zodpovednosť za vady tovaru**

1. Dodávateľ zodpovedá za to, že tovar bude dodaný v dohodnutej akosti a vyhotovení, ktoré sa hodí na účel, stanovený touto dohodou, riadne zabalený a vybavený na prepravu, a že bude mať v čase odovzdania a prevzatia vlastnosti, stanovené príslušnými všeobecne záväznými právnymi predpismi a touto dohodou.
2. V prípade, že tovar bude dodaný s vadami, aj keď sa vada stane zjavnou po prechode nebezpečenstva škody na tovare, objednávateľ je oprávnený uplatniť si nároky z vád tovaru v zmysle § 436 až § 441 Obchodného zákonníka v platnom znení.
3. Záručná lehota na dodaný tovar je 24 mesiacov a začína plynúť dňom jeho prevzatia zodpovedným zamestnancom objednávateľa (jeho podpisom na dodacom liste).
4. Za vady, ktoré vznikli alebo vyšli najavo v záručnej lehote, nezodpovedá dodávateľ iba vtedy, ak boli preukázateľne zavinené nesprávnym používaním tovaru, ktoré dodávateľ nezapríčinil.
5. Vady na tovare reklamované počas záručnej lehoty sa dodávateľ zaväzuje odstrániť na vlastné náklady v lehote 30 kalendárnych dní od ohlásenia vady.
6. V prípade preukázateľne neodstrániteľnej vady tovaru sa dodávateľ zaväzuje dodať objednávateľovi náhradný tovar podľa špecifikácií uvedených v tejto dohode.

**Čl. VI**

**Vlastnícke právo a nebezpečenstvo škody na tovare**

* 1. Vlastnícke právo k tovaru prechádza na objednávateľa dňom odovzdania tovaru dodávateľom a prevzatia tovaru zodpovedným zamestnancom objednávateľa (jeho podpisom na dodacom liste) v konkrétnom mieste plnenia v súlade s čl. III bod 9. dohody.
	2. Nebezpečenstvo škody na tovare prechádza na objednávateľa dňom odovzdania tovaru dodávateľom a prevzatia tovaru zodpovedným zamestnancom objednávateľa (jeho podpisom na dodacom liste) v konkrétnom mieste plnenia v súlade s čl. III bod 9. dohody.

**Čl. VII**

**Sankcie a náhrada škody**

1. V prípade omeškania dodávateľa s dodávkou tovaru v lehote dohodnutej v čl. III bod 7. tejto dohody je dodávateľ povinný zaplatiť objednávateľovi zmluvnú pokutu vo výške 1 % z ceny nedodaného tovaru bez DPH za každý aj začatý deň omeškania. Zmluvnú pokutu je objednávateľ oprávnený započítať so sumou fakturovanou dodávateľom za plnenie predmetu dohody. Zaplatením zmluvnej pokuty nie je dotknutý nárok objednávateľa na náhradu škody v celom rozsahu, ktorá mu preukázateľne vznikne v dôsledku nesplnenia sankcionovaných povinností dodávateľa.
2. V prípade omeškania objednávateľa s úhradou dohodnutej ceny za plnenie predmetu dohody je dodávateľ oprávnený požadovať zaplatenie úroku z omeškania vo výške podľa ustanovení Obchodného zákonníka v platnom znení.
3. Objednávateľ má právo na náhradu škody preukázateľne vzniknutej nesplnením vlastnej daňovej povinnosti dodávateľa, platiteľa DPH, v zmysle § 78 zákona č. 222/2004 Z. z o dani z pridanej hodnoty v znení neskorších predpisov (ďalej len „zákon o DPH“). Objednávateľ má zároveň právo uplatniť u dodávateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
4. Objednávateľ je oprávnený jednostranne započítať svoje pohľadávky voči dodávateľovi ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.

**Čl. VIII**

**Doba platnosti a ukončenie dohody**

1. Rámcová dohoda sa uzatvára na dobu určitú – 6 mesiacov odo dňa nadobudnutia jej účinnosti, resp. do doby vyčerpania finančného limitu, uvedeného v čl. IV bod 4. dohody.
2. Túto dohodu je možné ukončiť pred dobou, na ktorú bola dojednaná:
	1. písomnou dohodou účastníkov dohody,
	2. písomnou výpoveďou objednávateľa,
	3. odstúpením od dohody.
3. Objednávateľ môže dohodu vypovedať kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená dodávateľovi.
4. Odstúpiť od tejto dohody je možné v prípadoch uvedených v § 344 a nasl. Obchodného zákonníka.
5. Dodávateľ vyhlasuje, že spĺňa podmienky v súlade s § 11 ods. 1 písm. c) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od zmluvy odstúpiť, a dodávateľ je povinný nahradiť objednávateľovi škodu, ktorá mu tým vznikla.
6. Objednávateľ je zároveň oprávnený odstúpiť od dohody:
7. v prípadoch uvedených v tejto dohode,
8. ak sa dodávateľ stane dlžníkom poistného na zdravotné poistenie voči objednávateľovi,
9. ak právnickej osobe - dodávateľovi bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
10. ak dodávateľ dodá tovar, ktorý nebude spĺňať špecifikáciu uvedenú v tejto dohode,
11. ak dodávateľ nedodrží lehotu na dodanie tovaru podľa čl. III bodu 7. tejto dohody,
12. ak dodávateľ nedodá tovar v objednanom množstve.
13. Odstúpenie je účinné dňom doručenia písomnosti druhému účastníkovi dohody, alebo k inému termínu, ktorý odstupujúci účastník dohody v odstúpení uvedie.
14. V prípade predčasného ukončenia dohody si účastníci dohody vysporiadajú všetky, a to aj finančné záväzky, prevzaté v súlade s podmienkami tejto dohody.

**Čl. IX**

**Osobitné ustanovenia**

1. Pokiaľ dodávateľ použije na dielčie dodávky predmetu zmluvy ďalších čiastkových dodávateľov (ďalej len „subdodávatelia“), zoznam týchto subdodávateľov tvorí neoddeliteľnú súčasť dohody. V prípade, že niektorý zo subdodávateľov nie je v okamihu podpisu dohody známy a vstúpi do procesu v priebehu plnenia predmetu dohody, musí byť tento subdodávateľ odsúhlasený formou dodatku k dohode.
2. Pokiaľ dodávateľ nedodrží dohodnutý záväzok v bode 1. tohto článku, považuje sa to za závažné porušenie zmluvných podmienok. Objednávateľ je oprávnený vyúčtovať zmluvnú pokutu vo výške 20% dohodnutej zmluvnej ceny podľa čl. IV bod 4. dohody. Objednávateľ je oprávnený zmluvnú pokutu započítať a z tohto dôvodu krátiť úhradu fakturovanej sumy (vyplatiť dodávateľovi fakturovanú cenu zníženú o 20%). Objednávateľ je oprávnený dohodnutú zmluvnú pokutu vo výške 20% vyúčtovať dodávateľovi aj dodatočne, ak zistí, že dodávateľ porušil dohodnutý záväzok v bode 1. tohto článku.
3. Účastníci dohody sa dohodli, že písomnosti podľa tejto sa doručujú osobne, poštou, kuriérskou službou alebo e-mailom. Každý účastník dohody je povinný písomne informovať druhého účastníka dohody o akejkoľvek zmene adresy, e-mailu, alebo kontaktných údajov, a to písomným oznámením podpísaným štatutárnymi zástupcami príslušného účastníka dohody, ktoré bude doručené druhému účastníkovi dohody, na zmenu podľa tejto vety sa nevyžaduje uzavretie dotatku k tejto dohode.
4. Písomnosti doručované poštou a kuriérskou službou sa doručujú na adresu sídla účastníkov dohody, uvedenú v čl. I tejto dohody. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu druhého účastníka dohody.
5. Na doručovanie písomností týkajúcich sa vzniku, zmeny, zániku dohody, alebo akéhokoľvek porušenia dohody, sa nepoužije e-mail.
6. Písomnosti a komunikácia medzi účastníkmi dohody, týkajúca sa tejto dohody, bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú posielať druhej zmluvnej strane na jej adresu uvedenú v záhlaví tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.
7. Dodávateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**Čl. X**

**Osobitné protikorupčné ustanovenia**

1. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Účastníci dohody sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom Všeobecnej zdravotnej poisťovne, a.s.
3. Účastníci dohody sa zaväzujú bezodkladne informovať druhého účastníka dohody, pokiaľ si budú vedomí alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom dohody, môže účastník dohody od tejto dohody odstúpiť.
5. Účastníci dohody sa zaväzujú dodržiavať základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených morálnych a etických hodnôt je účastník dohody oprávnený od tejto dohody odstúpiť.

**Čl. XI**

**Záverečné ustanovenia**

1. Rozhodným právom pre túto dohodu je slovenský právny poriadok. Právne vzťahy, výslovne touto dohodou neupravené, sa spravujú príslušnými ustanoveniami Obchodného zákonníka a súvisiacich všeobecne záväzných platných právnych predpisov.
2. Meniť alebo dopĺňať túto dohodu je možné len na základe dohody obidvoch účastníkov vo forme písomného dodatku k dohode, podpísaného obidvomi účastníkmi dohody, ak nie je dohodnuté inak.
3. Dohoda je vyhotovená v štyroch rovnopisoch s platnosťou originálu, z ktorých dodávateľ obdrží jedno a objednávateľ tri vyhotovenia.
4. Zástupcovia účastníkov dohody vyhlasujú, že sú spôsobilí k právnym úkonom v mene účastníkov dohody podľa osobitných predpisov, podmienkam dohody porozumeli a pristupujú k nim slobodne a vážne bez pocitu tiesne alebo inak nevýhodných podmienok.
5. Účastníci dohody sa dohodli, že akékoľvek spory a nároky, vyplývajúce z tejto dohody alebo s ňou súvisiace, sa budú riešiť predovšetkým rokovaním a dohodou účastníkov v dobrej viere a s dobrým úmyslom. V prípade, že sa týmto spôsobom nepodarí účastníkom dosiahnuť dohodu, obrátia sa s návrhom na vyriešenie na príslušný súd.
6. Táto dohoda nadobúda platnosť dňom jej podpisu oprávnenými zástupcami obidvoch účastníkov a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
7. Neoddeliteľnou súčasťou tejto dohody sú prílohy:

Špecifikácia, predpokladané množstvo, kalkulácia ceny

Technická špecifikácia

Miesta plnenia

Zoznam subdodávateľov.

Za objednávateľa: Za dodávateľa:

V Bratislave dňa............... V ................. dňa..............

............................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

...............................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 2 dohody

**Technická špecifikácia**

Predmetom dohody je výroba a dodávka obálok a obálok s potlačou, vrátane poskytovania súvisiacich služieb:

* **služby súvisiace s výrobou obálok** – príprava podkladov do tlače, korektúra, grafická úprava textového podkladu dodaného objednávateľom, formátovanie textu, zalamovanie stránok – textov, sadzba, konečná úprava obálky, výroba, osvit, tlač, dokončujúce činnosti po tlači, resp. iné služby,
* **v prípade potreby** (legislatívne zmeny, organizačné zmeny atď.) **si objednávateľ vyhradzuje právo dopĺňať, meniť, spresňovať, resp. redukovať obálky a miesta plnenia** podľa svojich aktuálnych potrieb,
* **služby súvisiace s kompletizáciou a dodávkou obálok** –manipulácia s obálkami, balenie, nakladanie, vykladanie, preprava pre vybrané miesta plnenia, podľa aktuálnych potrieb objednávateľa.

V prípade legislatívnej zmeny objednávateľ zašle dodávateľovi písomnú požiadavku na úpravu obálok. Dodávateľ je potom povinný vykonať obsahovú úpravu obálok podľa pokynov objednávateľa, a to v lehote do 7 pracovných dní od preukázateľného doručenia požiadavky na úpravu obálok. Dodávateľ je povinný takúto úpravu zrealizovať na vlastné náklady, ak realizáciou požadovanej úpravy sa nezmení počet obálok alebo farebnosť. Ak legislatívna zmena vyvolala potrebu výroby nového druhu obálok, objednávateľ doručí dodávateľovi písomnú požiadavku na predloženie návrhu nového druhu obálok. Dodávateľ je povinný do 10 pracovných dní od preukázateľného doručenia požiadavky na predloženie návrhu nového druhu obálok v požadovanom formáte predložiť objednávateľovi návrh nového druhu obálok na odsúhlasenie.

Dodávateľ je povinný nové obálky dodávať za vysúťaženú jednotkovú cenu pôvodných obálok alebo vysúťaženú jednotkovú cenu obálok v rovnakej špecifikácii vyhotovenia ako je špecifikácia (formát) nového druhu obálok.

Súbor vzorov jednotlivých obálok (grafické návrhy) poskytne objednávateľ dodávateľovi v pdf formáte.

Príloha č. 3 dohody

**Miesta plnenia**

|  |  |
| --- | --- |
|  | **Miesta plnenia** |
|  | **kraj** | **adresa** |
| **1.** | **Bratislavský** | Ondavská 3, 825 21 Bratislava |
| Panónska cesta 2, 851 04 Bratislava |
| **2.** | **Trnavský** | Halenárska 7434/22, 917 01 Trnava |
| **3.** | **Trenčiansky** | Partizánska 2315, 911 01 Trenčín  |
| **4.** | **Nitriansky** | Mostná 5850/58, 949 01 Nitra  |
| **5.** | **Banskobystrický** | Skuteckého 956/20, 974 01 Banská Bystrica  |
| **6.** | **Žilinský** | P.O.Hviezdoslava 798/26, 010 01 Žilina  |
| **7.** | **Prešovský** | Kúpeľná 3914/5, 080 15 Prešov  |
| **8.** | **Košický** | Senný trh 3000/1, 040 11 Košice  |

Príloha č. 4 dohody

**Zoznam subdodávateľov**

Obchodné meno: .......................................

Adresa sídla: ..............................................

I. \*Zabezpečenie predmetu zákazky „**Výroba a dodávka obálok“**, vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.............................

V ..........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.